Maasulku

Maasulku on sähkötekniikassa käytetty asiasana, jolla tarkoitetaan tavallisesti sähkön siirto- tai jakeluverkon jännitteisen osan viallista yhteyttä maahanSähköturvallisuusmääräykset A1-89, Sähkötarkastuskeskus, Helsinki 1989. s. 361.

Maasulun voi muodostaa johtimen rikkoontunut eriste, avojohdon päälle kaatunut puu tai jokin muu maan ja jännitteisen osan yhdistävä sähköä johtava vierasesine. Maasulkuja esiintyy erityisesti avojohdoissa. Maasulku on yleisin vika siirtojohdoissa. Esimerkiksi vuonna 2015 Fingridin verkossa tapahtuneista käyttöhäiriöistä maasulkujen osuus oli 72 % kaikista tilastoiduista siirtoverkon häiriöistähttp://www.fingrid.fi/fi/voimajarjestelma/sähkön%20toimitusvarmuus/vuositilastot/Sivut/default.aspx , viitattu 30.11.2017. Yleisin maasulun aiheuttaja avojohdoissa on salamanisku.

 Lähteet 

Luokka:Sähkövoima